Prahassa on helppo liikkua paikasta toiseen jalkaisin, jolloin kaupungin yksityiskohdat pääsee kokemaan parhaiten. Etenkin vanhassa kaupungissa kannattaa liikkua kävellen. Matkat taittuvat mukavasti myös raitiovaunun kyydissä. Raitiovaunut liikennöivät kaikkialla kaupungissa ympäri vuorokauden. Keskustassa ja sen ulkopuolelle voi matkustaa nopeasti kolmilinjaisen metron kyydissä. Myös bussit liikkuvat kaupungissa niin päivä- kuin yöaikaan. Takseja löytyy runsaasti, mutta joukossa saattaa olla myös epärehellisiä kuskeja. Matkan hinta kannattaakin tarkistaa ennakkoon.
Prahan kansainvälinen lentokenttä Václav Havel Airport Prague sijaitsee noin 20 kilometrin päässä keskustasta. Autolla matka kestää hieman liikenteestä riippuen reilun puoli tuntia. Julkisessa liikenteessä edullisimmin kentältä pääsee keskustaan paikallisbussilla. Kymmenen minuutin välein kulkeva bussi pysäköi Nádraží Veleslavín -metroaseman edustalle. Keskusta on muutaman metropysäkin päässä.